de fi en da da en en da da en it et da en de de da da en en da da en it et da en de de da en da en da da en en da da da da en en da en en da da en sv da en da da en da da en en da da da da da da da en en en sv da en da da en da da en en da da da da id da en en sv da da da da en da da en en da da da da en en sv da da da da en da da en en da da da gl en en sv da da en da en da da en en da da da id en en sv da da da da en da da en en da da da da da da da da da da da da da da da da da gl en da en nl en da en sv da en da da en da da en en da da da da da da da da id en da da en da en en en sv da en da da en da da en en da da da da da da da da da es en da en sv da en da da en da en da en en da da da da da da nn id da en en en sv da en da da da da en en
Så er der lys bag den tredje låge på årets julekalender på migogvejen.
(tryk på annoncen og se mere)
Motivet har vi fundet på Staushedevejen mellem Gesten og Bække.
Hvad der skal under lågen i morgen, er uvist.
Du kan være med til at bestemme. Har du et godt forslag eller et godt billede, så send det til Denne e-mail adresse bliver beskyttet mod spambots. Du skal have JavaScript aktiveret for at vise den.
2. december havde vi dette foto bag lågen:
Måltavlen viser, at indsamlingen til købmandsprojektet i Gesten kun er nået halvvejs, men skindet bedrager.
(tryk på annoncen og se mere)
Det er rigtigt, der her dagen før deadline kun er givet tilsagn om 1,8 millioner kroner og dermed kun godt halvdelen af vejen til målet.
- Der er tilsyneladende mange, der ikke er opmærksomme på, at tilsagnet fra sidst ikke gælder længere. Der skal gives et nyt tilsagn, understreger formanden for arbejdsgruppen i Gesten, Peter Eskildsen, overfor migogvejen.
- De er nød til at aflevere et nyt tilsagn, og kommer de alle i mål, er vi omkring de tre millioner kroner, fortæller Peter Eskildsen.
Han opfordrer derfor til, at folk i området gør hinanden opmærksom på den problematik.
- Vi oplever også mange, der gerne vil give lidt ekstra for at komme helt i mål, så vi er meget fortrøstningsfulde, fastslår Peter Eskildsen.
Han opfordrer til, at man lige spørger naboen, om vedkommende er opmærksomme på projektet og deadline for indsamlingen, der faktisk er i morgen 3. december.
En ny børnecenterleder er på plads i Gesten.
(tryk på annoncen og se mere)
- Det er en stor glæde, at vi kan byde Irene Mortensen, som i dag er afdelingsleder på Vissenbjerg Skole på Fyn, velkommen i Gesten Børnecenter og ledergruppen, lyder det i en skrivelse fra chefen for kommunens skoleforvaltning, Regin Holm Nielsen, til forældrene.
Hun tiltræder som børnecenterleder ved årsskiftet.
- Irene Mortensen er både uddannet pædagog og lærer og kommer med en bred erfaring, der gør, at Gesten Børnecenter kan udvikle sig yderligere i dialog med børnene, forældrene, medarbejdere og afdelingerne i Vejen Kommune, naturligt centreret omkring skoler, kultur og fritid, lyder det videre.
Hun bor i Dalby og er afdelingsformand i Dalby GF.
(tryk på annoncen og se mere)
Skrevet af Leif Christensen
Publiceret: 30. november 2021
Det er altid dejligt at kunne hjælpe andre mennesker, og det er muligt her i weekenden.
(tryk på annoncen og se mere)
(tryk på annoncen og se mere)
Det er Vejen Inner Wheel, der sælger juletræer og holder julebod på Gestenvej 52 ved Gesten.
Her er der lejlighed til at købe dørkranse, pyntegrønt, dekorationer, kager og andet.
- Ved køb hos os støtter du samtidig Inner Wheel Vejens juledonationer, og pengene fra salget går ubeskåret til julekurve til betrængte familier i Vejen kommune og penge til HUSETs juleaftensarrangement, fortæller Lisbeth Eskildsen, der lægger lokaler til arrangementet, der har åbent igen i morgen søndag.
Skrevet af Leif Christensen
Publiceret: 27. november 2021
Det er højsæson for juleaktiviteter.
(læs videre under annoncen)
(tryk på annoncen og se mere)
I dag dukkede julemanden og nissemor op til julehygge i Gesten.
Ledsaget af Vejen Garden var de på tur rundt i det meste af byen sammen med DDS-spejderne, og der blev gjort holdt ved plejehjemmet.
Garden sluttede af med julemelodier ved træet, inden julemarkedet i forsamlingshuset blev åbnet.
Skrevet af Leif Christensen
Publiceret: 27. november 2021
Coronaen har for alvor holdt sit indtog i området igen.
(læs videre under annoncen)
(tryk på artiklen og se mere)
I seks af sognene er der i dag melding om en incidens på over 400.
Gesten ligger højest med en incidens på 775,69 på baggrund af 12 smittede de seneste syv dage.
På skemaet herunder kan du se dagens tal over smittede i de enkelte sogne i kommunen.
Skrevet af Leif Christensen
Publiceret: 19. november 2021
I løbet af mindre end fire uger skal borgere og virksomheder spytte 3,5 millioner kroner i kassen, hvis ønsket om en ny købmandsbutik i Gesten skal blive en realitet.
(læs videre under annoncen)
(tryk på annoncen og se mere)
- 3. december bliver det afgjort, om det bliver et ja eller nej til den nye butik. Hvis det bliver nej, så stopper det hele. Så er der ikke flere skud i bøssen.
Sådan lød det fra Kari Didriksen, da hun fremlagde økonomien for »Gesten Butikshus ApS«, der skal stå for projektet.
- Vi har fået et overslag, og grund, bygninger og udenomsarealer vil koste 8,2 millioner kroner, fortalte hun videre.
- Vi tror på tilskud fra fonde på 635.000 kroner, og vi kan låne fire millioner kroner i banken, så der er behov for en anpartskapital på 3,5 millioner kroner, konstaterede Kari Didriksen.
Det betyder 1400 anparter på hver 2500 kroner eller måske sponsorater. Der skal komme tilsagn nu, men pengene skal først indbetales inden udgangen af januar.
De 3,5 millioner kroner er nået mere, end der blev givet tilsagn om i første gang.
- Vi har fået rigtig mange positive tilkendegivelser allerede, og mange har allerede aflevereret en seddel med tilsagn, fortæller arbejdsgruppens formand, Peter Eskildsen, til migogvejen.
Nu gælder det om at få fat i alle i området, og Peter Eskildsen kalder aftenen super go'.
- Mange takkede for den indsats, vi har lavet og opfordrede til, at folk gav det ekstra, så vi kan komme i mål, noterer Peter Eskildsen.
- Jeg tror på det, men det er også vigtig for byen. Lykkes det ikke nu, står vi formentlig uden købmand 1. januar 2025, siger formanden videre.
Den nuværende butik er slidt ned, og købmand Allan Piihl er klar til at leje sig ind i de nye lokaler.
Først skal pengene sikres, og tilsagnene på mere end to millioner kroner fra sidst skal fornyes. De kan ikke bruges igen.
Peter Eskildsen er ikke i tvivl om, at en lukning af købmanden i Gesten vil betyde en stor værdiforringelse af husene, så det er reelt en form for »forsikring« af værdien at købe anparter.
Anparter, der formentlig er et beløb, der aldrig kommer retur.
- Det er jo ligesom at tegne en brandforsikring. Her får man jo heller ikke pengene retur, når året er omme, konstaterer Peter Eskildsen.
Mange spørgsmål blev besvaret i aften, men fredag eftermiddag mellem klokken 16 og 18 vil der være folk fra arbejdsgruppen hos købmanden for at svare på eventuelle spørgsmål.
Et par hundrede mennesker deltog i aftenens stormøde, men andre kan jo have spørgsmål, de ønsker besvaret, inden de støtter projektet med køb af en eller flere anparter.
En del af arbejdsgruppen, der har brugt tusindsvis af timer på projektet.
Skrevet af Leif Christensen
Publiceret: 9. november 2021
Det springende punkt for byggeriet af en ny købmandsforretning er - naturligvis - økonomien.
(læs videre under annoncen)
(tryk på annoncen og se mere)
Og her handler det vel at mærke om borgernes penge - hvor meget de vil spytte i kassen.
- Aftalen med banken og kreditforeningen er på plads, fortæller arbejdsgruppens formand, Peter Eskildsen, til migogvejen.
For at komme i mål skal der dog samles penge ind.
- Vi skal gerne samle 3,5 millioner kroner i form af garantbeviser på hver 2500 kroner, fortæller Peter Eskildsen.
På stormødet bliver der informeret om, hvor sagen står netop nu og spørge folk, hvad de tænker.
- Vi håber derfor på, at mange mennesker kommer, og vi ser frem til en spændende aften, noterer Peter Eskildsen.
Ideen er, at der samles penge ind til køb af grund på Andstvej, hvor der så bygges en butik, hvor den lokale købmand, Allan Piihl, lejer sig ind.
- Inden vi har styr på økonomien, skal vi dog ikke ud og hente bindende tilbud hos håndværkere, pointerer Peter Eskildsen.
8. januar 2019 blev det første stormøde om sagen holdt:
(tryk på annoncen og se mere)
Skrevet af Leif Christensen
Publiceret: 6. november 2021
Modeltogene var ude at køre
Masser af modeltog er i dag blevet luftet.
(læs videre under annoncen)
(tryk på annoncen og se mere)
Modulsammenslutningen fra Gesten var på plads, da der igen blev holdt modeltogmesse i Arena Syd i Vamdrup.
Otte af klubbens medlemmer havde flyttet modulerne til Vamdrup, og der blev kørt flittigt.
- Det er et rigtig hyggeligt sted at være med, og vi håber da at blive inviteret igen næste år, lyder det fra Modulsammenslutningens formand, Leif Christensen.
Han glæder sig også over, at corona-restriktionerne nu er væk, så der er mulighed for alle at komme i klubben og køre, bygge - og snakke.
Det var endnu engang John Ferslev, Andst, der trak i trådene og glæder sig over messen.
- I fjor måtte vi aflyse grundet coronaen, så det er dejligt at kunne køre igen, siger John Ferslev til migogvejen.
Han glæder sig over den store interesse for messen, der bød på både kørsel, som bl.a. Modulsammenslutningen gjorde, og salg af tog og tilbehør.
600 betalende gæster var på plads, og dertil kommer en del børn.
John Ferslev har allerede sat dato på for den næste messe. Modeltogs-Messen afvikles igen 17. september næste år.
John Ferslev glæder sig over opbakningen til dagens modeltogsmesse. (Foto: migogvejen©)
Skrevet af Leif Christensen
Publiceret: 18. september 2021
Efter et par måneders søgen har politiet nu fundet den efterlyste mand fra Gesten.
(læs videre under annoncen)
(tryk på annoncen og se mere)
- 46-årig mand, der var meldt savnet, er i god behold, skriver Syd- og Sønderjyllands Politi i en pressemeddelelse.
Den 46-årige Bo Rune Jensen fra Gesten befinder sig i Tyskland.
Syd- og Sønderjyllands Politi efterlyste 13. juli den 46-årige mand, der var meldt savnet.
- Vi har via det danske konsulat i Tyskland fået meddelelse om, at den 46-årige befinder sig i landet i god behold, lyder det fra politiet.
- Vi indstiller derfor eftersøgningen og takker borgere og andre myndigheder for deres bistand i forbindelse med sagen.
Politiet har tidligere søgt efter ham i Gestenområdet med bl.a. helikopter og i havneområdet i Esbjerg.
Nu er han fundet i Tyskland.
(tryk på annoncen og se mere)
Skrevet af Leif Christensen
Publiceret: 6. september 2021
Side 3 ud af 16
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing